Sēlpilsi foogtilinnus
Sēlpilsi foogtilinnus ('seelilinn', 'seelide linnus', eesti keeles ka Seelpils, läti Sēlpils, saksa Selburg, ladina castrum Selonum, poola Zelbork) oli Liivi ordu seelide alade foogti pealinnus ja asus Kesk-Lätis ajaloolise Sēlija aladel. See jääb tänapäeval Jēkabpilsi piirkonna Sēlpilsi valla Vecsēlpilsi ('vana seelilinna') külla. Varem jäi linnus Väina (Daugava) jõe kõrge vasaku kalda künkale, kuid pärast Pļaviņase hüdroelektrijaama veehoidla (Pļaviņu HES ūdenskrātuve) rajamist on linnusevaremed jõesaarel.